קבוצת וואטסאפ (או טלגרם, כבר שמעתם עליו?): טיפ בנאלי, אבל הכרחי, שיגרום לכל התהליך להיות מאורגן יותר, ומעל הכל- יעזור לכם להתכונן תקציבית. כדאי גם להיעזר בכלים דיגטליים כמו הזמנה דיגטילית מדליקה ובנוסף לקבל אישורי הגעה כדי שתוכלו להיערך בהתאם לקראת המסיבה. תוכלו אפילו להיות אקסטרה נחמדים ולשלוח תודה אוטומטית לכל מי שנכח במסיבה.
עוגה מהאגדות במחיר מציאותי: כולנו רוצים לפנק את הילדים בעוגה שהיא לא פחות מעבודת אומנות, אבל לרובינו חסרים הזמן, הציוד והכישרון הדרושים לכך. אבל אין מה לדאוג! בקבוצה הנפלאה הזו אפשר למצוא אופים/ אופות ותיקים או מתחילים שכבר רכשו במקומנו את כל הכלים והציוד הדרוש ואת הידע להכנת עוגה מהחלומות במחירים שונים. אפשרות אחרת, אם יש לכם זמן וסבלנות, היא לדלות שם מתכונים להכנה עצמית ולחסוך עוד יותר בעלויות.
סינדרלה, אלזה או וונדרוומן? קהילת "אמהות מארגנות יום הולדת" אמנם פונה לחצי הטוב יותר של האוכלוסייה, אבל גם החצי הפגום יכול להצטרף (אותי אישרו). בקבוצה הפעילה הזאת תוכלו לקבל תשובות לכל שאלה, למצוא מגוון רעיונות להפעלות, קישוטים, עוגות וגם לבקש הצעות מחיר ואופציות שונות מבעלי מקצוע.
ווידאתם שלילד אין פוביה מליצנים? תתפלאו, זה חשוב, אם לא בא לכם לפשל כמוני במסיבה של הבת שלי, שנחרדה למראה הליצן החביב שהזמנתי. האמת היא שההפעלה יכולה להיות החלק היקר ביותר של כל מסיבה ולכן כדאי לבחון את השוק ולהשוות מחירים. בקבוצה הזו תוכלו לקבל המלצות (או להפך) על מפעילים. כמובן שאתם גם יכולים לתאר בפוסט איזה מפעילים אתם מחפשים ומה התקציב שלכם, ולחכות להצעות של חברי הקבוצה.
3. עשו זאת בעצמכם!
תהליך ארגון מסיבה בצורה עצמאית הוא הזדמנות נדירה לקצת זמן איכות עם המשפחה וכצ'ופר הוא גם יביא לחיסכון בעלויות שלה.
תשלימו: אין אין אין חגיגה. בלי בלי בלי…? מצלמה! אבל, צלם מקצועי זו הוצאה לא קטנה וזה המקום לגרום לאחים, אם ישנם, להיות מעורבים ולבקש מאחד מהם לצלם את האירוע אפילו בעזרת הסמארטפון. אפשרות אחרת היא לחפש צלם מתחיל/חובבן/מתבגר בקבוצות ייעודיות ברשת, מה שככל הנראה יוזיל עלויות.
מה לגבי גיחה קצרה למזרח הרחוק? נצלו מבצעים ברשת והזמינו קישוטים באתרים מחו"ל. לנו יצא להזמין מ"דוד עלי" (עלי אקספרס) בלונים מיוחדים, מדבקות, כלי פלסטיק ואביזרים נוספים בתקופת המבצעים (נובמבר), למרות שהמסיבה נערכה רק 8 חודשים לאחר מכן. פחות מ- 250 שקלים והצלחנו לארגן מסיבה חלומית בנושא "סינדרלה" לילדה.
חושבים לחגוג בבית? תחשבו שוב. זו לא בהכרח האופציה הכי חסכונית. אופציה שכדאי לשקול היא השכרת חלל ריק בסכום סמלי באחד המתנסים או אולמי הספורט העירוניים. אנחנו מצאנו חדרון נחמד (וממוזג) באחד התיאטרונים בעיר שלנו, ועיצבנו אותו כמו שרצינו.
ההפעלה יקרה מדי? אתם יכולים לתת לילדים לארגן את ההפעלה בעצמם! יש ערכות "יום הולדת בקופסא" שאפשר להזמין אונליין וכל שצריך הוא רק לעבור על ההנחיות שלב-שלב. מדובר בחוויה יוצאת דופן שדוחפת לעצמאות ושיתוף פעולה מצד הילדים, והיא גם לא יקרה מדי.
נצלו את השיעור הפיננסי החשוב שמלווה כל אירוע, ושתפו את כוכב יום ההולדת לא רק בארגון המסיבה, אלא גם בהוצאות הכרוכות בה. אולי במקום מסיבת החלומות שלכם, הוא דווקא יעדיף לחסוך את הכסף עבור נסיעה עתידית לדיסנילנד?
תזכרו שמה שחשוב זו החוויה עצמה (מומחים קבעו, לא אני), והמתנות הן רק הצ'ופר. מומלץ אפילו לתרום חלק מהמתנות, כדי להקנות לילד ערכים של נתינה והתחשבות בזולת.
רעיון אחרון למחשבה, שלא תמיד מתאים לכולם, מורכב מחלק חינוכי וחלק כלכלי. קונים לילד מתנה אחת בלבד לבחירתו (זה החלק החינוכי). במקביל, מודיעים למוזמנים שאין צורך במתנות, אבל שתשמחו אם כל אחד מהם יביא משהו מרשימת המצרכים למסיבה, מה שיקל על ההוצאות שלכם (וזה החלק הכלכלי).
הרעיון טוב אבל מי מוציא אלפי שקלים על יום הולדת לצוציק בן 5-10? ואם זאת בר מצווה או בת מצווה בכל מקרה קשה לארגן הכל לבד.